




	



ANUNŢ
În conformitate cu dispoziţiile Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin H.G. nr. 1336/2022 cu modificările ulterioare, ale Codului administrativ adoptat prin O.U.G. nr. 57/2019, cu modificările şi completările ulterioare, Institutul Naţional al Magistraturii organizează concurs pentru ocuparea pe perioadă determinată până la revenirea titularului la post, a unui post de execuţie temporar vacant aparținând categoriei personalului contractual de îngrijitor din cadrul Compartimentului administrativ al Direcţiei economico–financiare şi administrative.
[bookmark: _Hlk124421867] Durata timpului de lucru este de 8 ore/zi, respectiv 40 ore/săptămână,
programul de muncă fiind de Luni până Vineri între orele 08-16.00.

	Concursul va avea loc în perioada: 04-12.11.2026, după cum urmează:
· [bookmark: _Hlk124417550]04.11.2026, ora 11.00 – proba  practică, în cadrul căreia se testează
abilitățile practice necesare ocupării postului contractual de execuție temporar vacant de îngrijitor;
· 12.11.2026, ora 11.00 – interviul, în cadrul căruia se testează
abilitățile, aptitudinile și motivația candidaților.
[bookmark: _Hlk124351736]	Probele concursului vor fi organizate la sediul Institutului Național al Magistraturii din bd. Regina Elisabeta, nr. 53, sect. 5, București.
	Pentru înscrierea la concurs, candidații vor prezenta un dosar care va conține următoarele documente:
a) formular de înscriere la concurs, conform anexei 2 din H.G. nr.1336/2022, anexat prezentului anunț;
b) copia actului de identitate sau orice alt document care atestă identitatea,potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
h) curriculum vitae, model comun european.
Modelul orientativ al adeverinței menționate la lit. e) este prevăzut în anexa nr. 3 din H.G. nr. 1336/2022. 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la lit. b)-e), precum şi copia certificatului de încadrare într-un grad de handicap, dacă este cazul, se prezintă însoțite de documentele originale care se certifică cu mențiunea „conform cu originalul” de către secretarul comisiei de concurs.
Documentul prevăzut la lit. f), poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor şi care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar, are obligația de a completa dosarul de concurs cu originalul documentului prevăzut la lit. f), anterior datei de susținere a probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

[bookmark: _Hlk130389976]Dosarele de concurs se depun în termen de 5 zile lucrătoare de la data afișării prezentului anunț, respectiv până la data de 27.10.2026, ora 15.00, la sediul Institutului Național al Magistraturii din bd. Regina Elisabeta, nr. 53, sect. 5, București - Serviciul resurse umane, documentare, arhivă și relații cu publicul, et. 5, cam. 9 sau pot fi transmise prin Poșta Română, serviciul de curierat rapid, poștă electronică - adriana.niculae@inm-lex.ro.
În situaţia în care candidaţii transmit dosarele de concurs prin Poşta Română, serviciul de curierat rapid sau poştă electronică, candidaţii primesc codul unic de identificare la o adresă de e- mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei practice, sub sancţiunea neemiterii actului administrativ de angajare.
Transmiterea documentelor prin poşta electronică se realizează în format pdf cu un volum maxim de 1MB, documentele fiind acceptate doar în formă lizibilă. Nerespectarea acestei prevederi, precum şi a termenului de depunere a dosarului, după caz, conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termenul de depunere a dosarelor de concurs, propunerea sa privind instrumentele necesare pentru asigurarea acesibilităţii probelor de concurs.
[bookmark: _Hlk124351786]Relaţii suplimentare se pot obţine la Institutul Naţional al Magistraturii – Serviciul resurse umane, documentare, arhivă și relații cu publicul, et. 5, cam. 9, persoană de contact: doamna Adriana Niculae, telefon: 021/407.62.40; adresă de contact: adriana.niculae@inm-lex.ro.
CONDIŢII DE OCUPARE A POSTULUI
Condiţii generale:
Poate participa la concurs persoana care îndeplineşte condiţiile prevăzute
de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din O.U.G. nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii
Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
     b)  cunoaşte limba română, scris şi vorbit;
     c)  are capacitate de muncă în conformitate cu prevederile Legii nr. 53/2003 - Codul muncii (r1), cu modificările şi completările ulterioare;
     d)  are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e)  îndeplineşte condiţiile de studii, de vechime în specialitate şi, după caz, alte
condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
          g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

[bookmark: _Hlk130389847] Condiţii specifice:
[bookmark: _Hlk124421771]- studii generale.
CALENDARUL CONCURSULUI

- 21-27.10.2026 – depunerea dosarelor de concurs;
- selecția dosarelor de concurs: în termen de o zi lucrătoare de la data expirării termenului de depunere a dosarelor;
- afișarea rezultatelor selecției dosarelor de concurs: în termen de o zi lucrătoare de  la data expirării termenului de selecție a dosarelor;
- depunerea contestațiilor formulate față de rezultatul selecției dosarelor de concurs: în termen de cel mult o zi lucrătoare de la data afișării rezultatului, sub sancțiunea decăderii din acest drept;
- soluționarea contestațiilor formulate față de rezultatul selecției dosarelor de concurs: în termen de o zi lucrătoare de la expirarea termenului de depunere a contestațiilor;
- afișarea rezultatelor la contestațiile formulate față de rezultatul selecției dosarelor: în termen de o zi lucrătoare de la expirarea termenului de la soluționarea contestațiilor;
  - 04.11.2026, ora 11.00 – proba practică: 
 - notarea probei practice și comunicarea rezultatelor: o zi lucrătoare de la data finalizării probei;
- depunerea contestaţiilor împotriva rezultatelor probei practice: în termen
de cel mult o zi lucrătoare de la data afişării rezultatului, sub sancţiunea decăderii din acest drept;
 - soluţionarea contestaţiilor formulate faţă de rezultatele probei practice: în termen de o zi lucrătoare de la expirarea termenului de depunere a contestaţiilor;
- afișarea rezultatelor la contestațiile formulate față de rezultatul probei practice: în termen de o zi lucrătoare de la expirarea termenului de la soluționarea contestațiilor.

  - 12.11.2026, ora 11.00 – interviul:
  - notarea interviului şi comunicarea rezultatelor: o zi lucrătoare de la finalizarea probei;
[bookmark: _Hlk124336559][bookmark: _Hlk194496834]  - depunerea contestaţiilor împotriva rezultatelor interviului: în termen de cel 
mult o zi lucrătoare de la data afişării rezultatului, sub sancţiunea decăderii din acest drept;
- soluţionarea contestaţiilor formulate faţă de rezultatul interviului: în termen de o zi lucrătoare de la expirarea termenului de depunere a contestaţiilor;
afișarea rezultatelor la contestațiile formulate față de rezultatul interviului: în termen de o zi lucrătoare de la expirarea termenului de la soluționarea contestațiilor;
- afișarea rezultatelor finale: în termen de o zi lucrătoare de la data afișării rezultatelor soluționării contestațiilor la interviu.

Afișarea rezultatelor la probele concursului se va face la avizier, la sediul instituției, și pe pagina de internet a instituției: www.inm-lex.ro, 
secțiunea ”Oportunități de colaborare – Personal INM”.
Potrivit art. 98 din H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările ulterioare, termenele prevăzute în prezentul anunț se calculează avându-se în vedere inclusiv ziua când au început și ziua când s-au sfârșit. Termenul de o zi lucrătoare începe de la data și ora afișării rezultatelor selecției sau a probelor de concurs și se încheie în ziua lucrătoare următoare la aceeași oră la care a început. Termenul care începe într-o zi nelucrătoare sau sărbătoare legală se consideră că începe în prima zi de lucru următoare.

BIBLIOGRAFIA
- Regulamentul Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 92/25.05.2023, publicat în Monitorul Oficial, Partea I nr. 499 din 08 iunie 2023, cu modificările și completările ulterioare.

TEMATICA
-  Cap. II - Structura organizatorică și personalul Institutului Național al Magistraturii – art. 2 alin.(1) ;
-     Cap. XI –  Direcția economico- financiară și administrativă - art. 72- Atribuțiile Compartimentului administrativ din cadrul Direcției economico-financiare și administrative din cadrul Institutului Național al Magistraturii.

